A vechetación propia d'os puertos de Bezeit ye diversa con importants masas forestals de pin royo (Pinus sylvestris) y de pin nasarro (Pinus nigra), antimás de carrascas (Quercus ilex), caixicos (Quercus), avellaneras (Corylus avellana) y atras especies como acirons (Acer) y cardoneras (Ilex aquifolium). Entre os arbustos destaca o buixo (Buxus) y o chinebro (Juniperus oxycedrus). Chunto a o recorriu bi ha huertos y terrenos de cautivo en faixas con oliveras (Olea europaea) y almendreras (Prunus dulcis).